Foto's: Demi-Leigh is tuis | Maroela Media
Suid-Afrika se jongste uitvoerproduk, Demi-Leigh Nel-Peters, het Woensdag op OR Tambo Internasionale Lughawe geland.
Nel-Peters het die skare aanhangers wat haar op die lughawe ingewag het, uitbundig gegroet in 'n bloedrooi eenstuk.
"Dankie aan almal wat uitgekom het om Demi-Leigh in egte Suid-Afrikaanse gees te verwelkom," het Mej. Suid-Afrika se amptelike Facebook-blad laat hoor. "Ons is oorstelp van vreugde dat Demi-Leigh by die huis is!"
Nel-Peters het na afloop van die verwelkoming by die lughawe na die Maslow-hotel in Sandton, Johannesburg, vertrek waar die media die geleentheid sal kry om met haar te gesels.
Volgens Mej. SA se amptelike Twitter-blad, sal Nel-Peters Woensdag om 16:00 'n draai by die Cell C-instapsentrum van die Waterfall-kampus in Sandton maak. Die publiek word aangemoedig om Nel-Peters te ontmoet en foto's saam met haar te neem.
Die Mej. SA-organisasie het vroeër aan Maroela Media gesê Nel-Peters sal 'n druk skedule volg tydens haar week lange besoek aan Suid-Afrika.
Nel-Peters beplan om in Soweto en Kaapstad selfverdigingsessies aan te bied as deel van haar Unbreakable-veldtog. Sy het dié veldtog van stapel gestuur nadat sy verlede jaar in 'n gewapende kaping betrokke was.
Besoeke aan Robbeneiland, haar tuisdorp, Sedgefield, asook Sun City, is in Nel-Peters se dagboek aangeteken.
Demi-Leigh op die lughawe. (Foto: Instagram/Demi-Leigh Nel-Peters)
Demi-Leigh met haar aankoms op die OR Internasionale Lughawe. (Foto: Instagram/Demi-Leigh Nel-Peters)
Demi-Leigh saam met Bayleigh van die Reach for a Dream-projek. (Foto: Twitter/Reach for a Dream)
Demi-Leigh neem 'n foto saam met die skare. (Foto: Twitter/Mej. SA)
Die skare op die lughawe. (Foto: Twitter/Cell C)
Pa in hof oor beweerde seksdade met seuns
SY'S DAREM MAAR SO PRAGTIG N NATUURLIKE SKOONHEID NET SOOS ROLENE STRAUSS!!!
Baie welkom tuis Demi-Leigh. So trots op jou. Jy is werklik beeldskoon binne en buite. Geniet jou tyd hier in SA.
Marie v wyk
Weet julle DAT die mej sa en al die snert abs niks beteken vir niemand nie ons sit met sulke Groot problems soos skole eskom werkloosheid korupsie die stakings by myne hospitals wat uit mekaar val skole wat AF gebrand word dorpe wat aan die brand gesteek word al die Boers wat dood gemaak word en ons later nie gaan kos he nie en ground onteiening so laat ons ons bepaal by wat belongrik is asb
Julle almal wat sulke slegte kommentaar lewer, julle is net jaloers en suur mense. Moet nie julle worries en gemors hier plaas oor al julle negatiewe gevoelens nie.
Marie ek is geneig om saam met jou te stem. Die artikel oor haar vat amper die hele voorblad van die Beeld op terwyl plaasaanvalle op bladsy 6 verskyn. Sy woon nie eers meer in SA nie.